Diari Oficial de la Generalitat Valenciana


Sumari del DOGV 7880, del 23-09-2016 (2016/7306)

RESOLUCIÓ de 16 de setembre de 2016, del director general de Comerç i Consum, per la qual es convoquen les ajudes en matèria de comerç, consum i artesania per a l'exercici 2016.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7880

Data del DOGV
:   23-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7306


Data del document
:   16-09-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 16 de setembre de 2016, del director general de Comerç i Consum, per la qual es convoquen les ajudes en matèria de comerç, consum i artesania per a l'exercici 2016. [2016/7306]  
La Llei 38/2003, de 17 de novembre, General de Subvencions, en l'article 23 estableix que el procediment per a la concessió de subvencions s'iniciarà sempre d'ofici, per mitjà de convocatòria aprovada per l'òrgan competent.  
L'Ordre 14/2016, de 5 d'agost, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, en la disposició final segona estableix la delegació expressa de la convocatòria d'ajudes en el director general de Comerç i Consum.  
Per això i de conformitat amb el que estableix l'article 160.4 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determina les conselleries en què s'articula l'Administració de la Generalitat, el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i l'Ordre 14/2016, de 5 d'agost, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, resolc:  
  
Primer. Objecte i condicions de la concessió de la subvenció  
1. L'objecte de la present resolució és convocar les ajudes en matèria de comerç, consum i artesania per a 2016 que es regularan pel que estableix l'Ordre 14/2016, de 5 d'agost, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, publicada en el DOCV número 7852, el 17 d'agost de 2016 (bases reguladores en les referències posteriors a aquesta norma).  
2. Les condicions per a la sol·licitud, tramitació, resolució i notificació seran les establides en les referides bases reguladores.  
  
Segon. Ajudes i finançament  
Les ajudes que es convoquen per a l'exercici 2016 per la present resolució són les que es detallen a continuació i es finançaran a càrrec de les línies pressupostàries que s'indiquen, pels següents imports màxims:  
Capítol IV  
- Línia S0135. Ajudes del títol II de les bases reguladores, capítol I, article 18, punt 1 (AVALEM ARTESANIA), per un import global màxim de 146.034,16 euros.  
- Línia S0135. Ajudes del títol II de les bases reguladores, capítol II, article 20, punt 3, per un import global màxim de 60.000,00 euros.  
  
- Línia S0135. Ajudes del títol II de les bases reguladores, capítol III, article 22, punt 9, per un import global màxim de 20.000,00 euros.  
  
- Línia S5799. Ajudes del títol II de les bases reguladores, capítol I, article 18, punt 2.a) (EMPRENEM COMERÇ), per un import global màxim de 350.000,00 euros.  
- Línia S5799. Ajudes del títol II de les bases reguladores, capítol II, article 20, punt 2, per un import global màxim de 147.750,00 euros.  
  
- Línia S8009. Ajudes del títol II de les bases reguladores, capítol II, article 20, punt 1, per un import global màxim de 518.318,67 euros.  
  
- Línia S8009. Ajudes del títol II de les bases reguladores, capítol III, article 22, punt 1, per un import global màxim de 300.000,00 euros.  
  
- Línia S6913. Ajudes del títol II de les bases reguladores, capítol III, article 22, punt 2, per un import global màxim de 650.000,00 euros.  
  
- Línia S0125. Ajudes del títol II de les bases reguladores, capítol IV, per un import global màxim de 376.152,20 euros.  
- Línia S0126. Ajudes del títol II de les bases reguladores, capítol V, per un import global màxim de 551.656,08 euros.  
  
Tercer. Beneficiaris  
Podran acollir-se a les ajudes que es convoquen els beneficiaris previstos en les bases reguladores, per a cada ajuda de les mencionades en l'article precedent, sempre que complisquen els requisits fixats en l'article 5 d'aquestes.  
  
Quart. Sol·licituds i documentació  
1. D'acord amb el que estableix l'article 9 de les bases reguladores es presentarà una sol·licitud per cada una de les ajudes per les quals s'opte en la forma que en el mateix article s'expressa. La presentació de la sol·licitud implica l'acceptació de les bases reguladores.  
2. Les sol·licituds es formalitzaran, acompanyades de l'annex que corresponga en funció del tipus d'ajuda que se sol·licite, segons els models que consten en l'annex I, de forma presencial o telemàtica.  
3. A la sol·licitud i annex s'acompanyarà la documentació que pertoque, de la relacionada en l'article 9.3 de les bases reguladores, i de l'específica que puga exigir-se en les esmentades bases reguladores en cada una de les ajudes que es convoquen.  
4. Tant els models de les declaracions responsables com de les certificacions requerides en les bases reguladores que no estan inclosos en l'annex I, estaran disponibles en www.gva.es, accedint als apartats Atenció al ciutadà - Guia Prop, a partir de la publicació d'aquesta convocatòria en el Diari Oficial de la Comunitat Valenciana.  
5. Les ajudes de minimis que puguen concedir-se basant-se en aquesta convocatòria podran acumular-se amb altres ajudes de minimis concedides fins al límit màxim de 200.000,00 euros, en les condicions que estableix l'article 3, apartat 2, del Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, publicat en el DOUE el 24 de desembre de 2013.  
  
Aquestes ajudes de minimis no s'acumularan amb cap ajuda estatal en relació amb les mateixes despeses subvencionables o amb ajuda estatal per a la mateixa mesura de finançament de risc, si aquesta acumulació excedeix de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics podran acumular-se amb altres ajudes estatals concedides en virtut d'un reglament d'exempció per categories o d'una decisió adoptats per la Comissió.  
  
Cinqué. Termini de presentació de les sol·licituds  
El termini per a la presentació de sol·licituds, en la forma establida en els punts 1 i 2 de l'article 9 de les bases reguladores, per a les ajudes convocades per mitjà de la present resolució serà de quinze dies naturals, comptats des de l'endemà de la publicació de la present convocatòria en el Diari Oficial de la Comunitat Valenciana.  
  
Sisé. Criteris de valoració, resolució, notificació i recursos  
1. Les sol·licituds es tramitaran de conformitat amb el que estableixen les bases reguladores i la seua resolució i concessió s'efectuarà en règim de concurrència competitiva, d'acord amb el que estableixen les bases reguladores.  
2. Les sol·licituds presentades es valoraran, d'acord amb els criteris que es fixen en l'article 10.3 de les bases reguladores en funció del tipus de beneficiari i de l'ajuda sol·licitada, per la Comissió Qualificadora fixada en l'article 11.4 de les bases reguladores.  
3. La resolució de les ajudes convocades i la seua notificació es realitzarà d'acord amb el que estableix l'article 12 de les bases reguladores.  
4. Contra les resolucions a què es refereix el punt anterior es podran interposar els recursos que fixa l'article 12.8 de les bases reguladores.  
Seté. Justificació de les ajudes. Termini i documentació  
1. De conformitat amb el que estableixen els articles 13 i següents de les bases reguladores, es consideraran susceptibles de suport les actuacions realitzades des de l'1 de gener de 2016 i fins a les dates següents, en funció de l'ajuda que se sol·licite:  
a) Actuacions en matèria de consum previstes en els capítols IV i V del títol II de les bases reguladores: fins al 30 de setembre de 2016.  
  
b) Resta d'ajudes: fins al 15 d'octubre de 2016, excepte la realització de certàmens o manifestacions firals previstes en l'article 22.1 del capítol III del títol II de les bases reguladores, que podran realitzar-se fins a l'11 de desembre de 2016 sempre que quede justificat pel seu caràcter sectorial específic.  
2. La justificació de les ajudes es realitzarà, pels beneficiaris i amb caràcter general, en la forma descrita en els articles 13 a 15 de les bases reguladores i fins al 31 d'octubre de 2016, llevat que en la resolució de concessió es fixe una data posterior.  
En el cas de certàmens o manifestacions firals en què no puga justificar-se en el termini esmentat, per les seues dates de realització, la justificació es presentarà en els 10 dies naturals següents a la finalització del certamen i, en cap cas podrà acceptar-se després del dia 21 de desembre de 2016.  
3. El pagament de l'ajuda es realitzarà en la forma prevista en els articles 14 i 15 de les bases reguladores, i podrà donar lloc a la minoració, resolució o reintegrament previstes en l'article 16 de les bases reguladores esmentades.  
  
València, 16 de setembre de 2016.- El director general de Comerç i Consum: Ignasi Costa Pina.  
  
  
ANNEX I  
  
1. Sol·licitud  
2. Annex per a pimes en matèria de comerç i artesania  
3. Annex per a entitats intermèdies en matèria de comerç i artesania  
  
4. Annex per a entitats locals en matèria de comerç i artesania  
5. Annex per a associacions i federacions de consumidors i usuaris en matèria de consum  
6. Annex per a entitats locals en matèria de consum  
7. Model de domiciliació bancària  
8. Declaració de ajudes de minimis  
9. Declaració de pime  
10. Declaració d'artesà  
11. Certificat entitats locals en matèria de consum